Ospeli borettslag

***Info-skriv nr 7 – 7.april- 2016***

RADONBRIKKENE SAMLES INN

2 måneder gikk fort – ikke sant?

Innsamlingene av sporingsfilmene vil bli samlet inn i disse dager.

Brikkene sendes deretter til analyse omgående.

HVA SKJER VIDERE

Når målebrikkene er analyserte, vil styret sende ut resultatet for ditt hus i postkassen. Alle får vite resultatet til eget hus, men ikke til naboens.

Styret har måleresultatene fra forrige måling for vel 5 år siden. Det blir spennende å sammenligne utviklingen fra den gang til nå. Har det skjedd endringer?

Firmaet som analyserer brikkene heter RADONOR As, og vil om ønskelig, tilby råd og oppfølging til dem som har fått målinger med høyere verdier enn de anbefalte.

Styret vil følge opp de andelshavere som har fått relativt høyere målinger enn det anbefalte nivå.

Dette gjøres i samarbeid med firmaet.

Om det er noen hus med veldig høye nivåverdier, blir tilbud om ekstra kontrollmåling til høsten aktuelt.

Eventuelle nødvendige utbedringer vil bli diskutert med andelshaverne. Her vil styret komme med en redegjøring etter at måleresultatene foreligger.



Bjørn Erik Savland: *Styreleder* ansvar for økonomi - forsikring

Stein Høgseth: *Nestleder* ansvar for garasjer – parkering – div.

Erik Krogh: *Sekretær* ansvar for referater/arkiv/infoskriv

Stig Liabø: *vedlikeholdsleder* ansvar for utbedringer/anbudsinnhenting

Geir Angell: *dugnadsleder* ansvar for dugnad – verktøy - HMS

Grethe Mjømen: *Varamedlem*

Berit Tande: *Varamedlem*

Henvendelser til styret:

[styret@ospeli.no](mailto:styret@ospeli.no),

alternativt legges i styreleders postkasse, Lillehatten 214. Brev merkesmed*”Styret*

*Ønsker du fast garasje?*

*I skrivende stund er det fortsatt noen*

*få garasjer ledige … Se oppslag ved postkassene.*

*Ta snarest kontakt med Stein Høgseth,*

*Lillehatten 308 – mob 902 06 401*

**HUSK Å STENGE GARASJEPORTENE**

Det har kommet klager fra nabo-garasje-eiere som er engstelig for tyverier eller hærverk. Forlat aldri porten åpen..!

Vårens dugnad -

Rent og pent til mai!

Vårens dugnad holdes mandag 25.april, - kl.17.00.

Fremmøte ved tilfluktsrommet.

Containere for grøntavfall og en for restavfall er bestilt.

Oppslag kommer senere ved postkassestativene.. VEL MØTT!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

INFORMASJON

OM DE NYE RENOVASJONS-RUTINENE FRA BIR

Etter at Bergen Kommune og BIR

la om avgiftssystemet for henting av boss i Bergen Kommune, har det vært en del spørsmål fra beboere i Ospeli. Usikkerheten kan bunne i forvirrende informasjon fra BIR og visse medie-oppslag fra i fjor høst.

**FAKTAOPPLYSNINGER:**

* Ny betalingsordning er innført fra 1.januar 2016.
* Hver boenhet betaler minstepris kr 2.243,- pr år for tømming

3 ganger pr kvartal.

*(Beboere i Ospeli har denne utgiften i felleskostnadene – husleien).*

* Den årlige minsteprisen fremkommer slik*:*

1. *Fastpris kr 1.932,75*
2. *+ Grunnpåslag bossnett kr 191,63*
3. *+ Administrasjonsgebyr kr 118,75*

* Tømming flere enn disse 3 ganger i kvartalet, blir belastet med kr 33,25 pr ekstra gang.
* BIR opplyser at vi kan tømme spannene annen hver uke - *(6 ganger i kvartalet)* for samme pris som vi betalte i 2015.
* Dvs.at borettslaget har fått en rimeligere fastpris enn i fjor, men en høyere totalpris (i fjor var det 12 tømminger i kvartalet).
* Det er altså åpnet for en differensiert betaling, ved å belaste dem som tømmer flere ganger enn grunnavgiften tillater.

Styret har diskutert saken inngående, og har valgt å avvente andelshavernes meninger om et differensiert betalingssystem. Saken er på agendaen på årets generalforsamling 2016, i form av innleverte forslag til avstemming.

**ER DU MED – VI KAN FAKTISK SPARE PENGER FOR BORETTSLAGET…**

Observasjoner fra styreleder viser at det allerede er færre bosspann satt ut nå enn for kort tid siden. Inntrykket er at enkelte tømmer sjeldnere ..bra!

Har du kun et par poser, kan du jo alliere deg med naboen…

Kort fortalt: Setter du og jeg boss-spannene ut færre enn 6 ganger i kvartalet *(2.hver uke),* sparer vi borettslaget for utgifter.

BIR registrerer antall tømminger –

ikke vekt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

VI MINNER OM:

Generalforsamling

i Ospeli BL

torsdag 28.april 2016.

Innkalling medfølgende *Årsberetning, regnskap og tilhørende sakspapirer* blir levert i post-kassene til alle husstander senest 8 dager før møtet.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Ospeli Borettslag, 07.april-2016.*

*Hilsen STYRET*.